El de Linyola, el nen prodigi de la història blaugrana\nA.S. Barcelona. 21/03/2011 00:00\nBojan Krkic formarà part de la història del Barça durant molt de temps, com a mínim fins que algun altre entrenador s'atreveixi a donar una oportunitat a un nen de 17 anys, com va fer Frank Rijkaard un 16 de setembre del 2007 al Reyno de Navarra.\nBojan va acumulant rècords de precocitat, uns rècords que ni tan sols té Messi, l'home que marcarà un abans i un després al club. De fet, l'últim rècord el va aconseguir dissabte en superar precisament l'argentí: ja és el jugador del Barça que arriba als 100 partits a la Lliga més jove, concretament amb 20 anys i 202 dies. Messi ho havia aconseguit amb 21 anys i 250 dies. Bojan, però, no ha aconseguit ser el jugador més jove a arribar als 100 partits a la Lliga espanyola. Raúl González amb el Reial Madrid (amb 19 anys) i Joseba Etxeberria amb l'Athletic hi van arribar abans que el de Linyola. El rècord dels 100 partits a la Lliga és tot just el tercer que aconsegueix vestit de blaugrana.\nBojan també ha estat el debutant més jove del Barça en un partit de Lliga de Campions. En aquell duel contra l'Olympique de Lió tenia només 17 anys i 22 dies. Aquest va ser el primer dels rècords de precocitat, i just un mes després en va aconseguir un altre, ser el golejador més jove a la Lliga espanyola amb el Barça. Va marcar al Madrigal, en un partit en què el seu gol no va servir per evitar la derrota (3-1), i Bojan tenia llavors només 17 anys i 52 dies.\nEl rècord que Bojan no va poder superar, i en aquest cas era un rècord europeu, no blaugrana, és el de ser el golejador més jove de la Lliga de Campions. Bojan va estar buscant el gol durant alguns partits de la Champions -l'última oportunitat la va tenir en un duel al Camp Nou contra el Celtic de Glasgow-, però al final no va poder superar Peter Ofori-Quaye per 22 dies. El davanter ghanès va marcar un gol a la Champions quan jugava amb l'Olimpiacos amb només 17 anys i 195 dies, mentre que Bojan ho va fer amb 17 anys i 217 dies.


Celebrem els dies d'Internet i de la Conscienciació en l’Accessibilitat però Treballem cada dia per garantir webs per Tothom | TOTHOMweb\nCelebrem els dies d'Internet i de la Conscienciació en l’Accessibilitat però Treballem cada dia per garantir webs per Tothom\nEl 17 de maig és el dia d’Internet i el 21 de maig se celebra, per novè any consecutiu, el “Global Accessibility Awareness Day #GAAD“ (dia de la Conscienciació en l’Accessibilitat).\nAmbdues dates són importants per a Tothomweb. Posen sobre la taula la nostra essència, el nostre ADN. Treballem perquè Internet sigui accessible, usable i per què tots i totes hi puguem accedir, independentment de les nostres capacitats.\nMalauradament, poca gent coneix l’existència del dia de la Conscienciació en Accessibilitat tot i que se celebra des de 2011.\nLa idea original va començar amb una entrada al blog d'un conegut desenvolupador web anomenat Joe Devon. L’entrada era molt simple i breu i anava directament al problema essencial: en general no se sap res de l’accessibilitat web ni de com accedeixen a Internet les persones amb discapacitat. Aquest programador va proposar que la comunitat treballés conjuntament per canviar el món. Així se li va acudir la idea de crear un dia de la conscienciació de l’Accessibilitat Global, un dia de l’any en què els desenvolupadors, dissenyadors web, etc. d’arreu intentin ajudar a conscienciar en la necessitat de crear llocs web més accessibles.\nEl que volia era que els desenvolupadors web provessin com a mínim una eina d’accessibilitat en una pàgina web.\nJennison Asuncion, una professional de l'accessibilitat, va descobrir el blog i li va semblar una idea interessant. A partir de llavors, va contactar amb ell i va començar a preparar l’esdeveniment. Tres anys després, des de 2015, aquest dia va començar a tenir una data fixa: el tercer dijous de maig.\nAls Estats Units i d’altres països el dia comença a ser més conegut i s’organitzen força esdeveniments. A l’Estat espanyol i a Catalunya n’hi ha molt pocs encara. Bàsicament la participació se centra en la conscienciació a través de les xarxes socials, que és el que vam fer des de TOTHOMweb, si bé ens plantegem fer algun acte per a l’any vinent.\nÉs una iniciativa molt interessant i necessària. En el nostre dia a dia constatem que la majoria de dissenyadors i programadors no coneixen les pautes d’accessibilitat ni saben com naveguen els diversos usuaris. Cal formació a les universitats, als mòduls professionals i a les empreses. En aquest sentit impartim els nostres coneixements per ajudar a trencar barreres per tal que els professionals que cada dia construeixen nous webs puguin fer-ho de manera accessible.\nEl dia Mundial d’internet\nÉs una efemèride proposada per l’ONU coincidint amb el Dia Mundial de la Societat de la Informació, amb l’objectiu de promoure la importància de les tecnologies de la informació, entre elles, Internet.\nLa història d’Internet va començar l’1 de gener de 1983 quan es va completar la migració de la xarxa ARPANET del protocol NCP al protocol TCP/IP, tot i que no va ser fins 1989 que es van instaurar les bases de la web com es coneix avui dia amb l’informe de Tim Berners-Lee, que definia els principis bàsics de la World Wide Web (www).\nDurant els seus 30 anys d’història, la World Wide Web ha crescut fins a acumular en l'actualitat 4.388 milions d’usuaris d’Internet a tot el món.


Batumi Lux Apartment Batumi Geòrgia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nBatumi Lux ApartmentApartamentInasaridze Street 7a Apt. 23, Batumi Centre, Batumi, Geòrgia, 6010 - Veure al mapaExcepcional9,7Basada en4comentarisBatumi Lux ApartmentVeure més fotos"We appreciate hospitality of our hosts and very thankful for..."DariaUkraineVeure més fotosVeure totes les 24 fotos\nAl visitar Batumi, vosté es sentirà com a casa a Batumi Lux Apartment, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Batumi. L'hotel ofereix accés a una gran gama de serveis, inclosos habitació familiar, servei de bugaderia. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Si buscau un allotjament còmode i adequat a Batumi, faci de Batumi Lux Apartment la vostra llar.


El pare acusat de matar el seu nadó a Sevilla assegura que es "va ennuegar amb el biberó"\nActualitzat 24/09/2019 17:40\nEl jove acusat de maltractar i matar el seu nadó de sis mesos a Sevilla ha assegurat que el petit "es va ennuegar amb un biberó". B. S. R. G. ha defensat davant d'un jurat popular que ell tractava al seu fill "amb amor i amb afecte" i que la seva mort el 12 de juny del 2017 va ser un accident. Per la seva part, la mare del menor ha assenyalat que mai no va veure conductes agressives de la que llavors era la seva parella contra el seu fill i ha denunciat l'hospital on va néixer i va ser ingressat el nadó per "ocultar" que aquest patia hidrocefàlia benigna del lactant\nUn jurat popular està jutjant des d'aquest dimarts a l'Audiència Provincial de Sevilla a B. S. R. G., per a qui la Fiscalia demana presó permanent revisable, i a la mare, R. F. G., per a qui sol·licita un any i sis mesos per un delicte de maltractament en comissió per omissió i un altre d'abandonament de família.\nEn la seva declaració davant del tribunal, l'acusat ha decidit no contestar a la fiscal i, a preguntes del seu advocat, ha lamentat que "ningú" dels serveis socials "no es va personar a la casa" on vivia d'okupa amb la seva parella, malgrat que el nadó va néixer prematur i amb molts problemes de salut. Pel que fa als fets, ocorreguts el 12 de juny del 2017, B. S. R. G. ha recordat que el nadó "es va ennuegar amb el primer biberó" i que "en fer-li el boca a boca" va veure que "li sortia la llet pel nas i la boca". També ha negat que colpegés el seu fill, a qui va portar "corrents" a l'hospital després que una amiga que vivia amb ells aparegués "per sorpresa" i baixés el nadó per les escales mentre ell es vestia.\nLa mare, per la seva part, ha destacat que aquesta amiga "va deixar de ser-ho" després de l'incident perquè "deia moltes estupideses" i en una ocasió, amb la seva advocada present, li va comentar "i si es pensen que ho he fet jo?", en al·lusió a una possible caiguda mentre anava amb el nounat per les escales. R. F. G., que estava a casa de la seva germana quan va succeir tot, també ha afirmat que l'home que era aleshores la seva parella no era agressiu cap al fill i també ha denunciat a l'hospital on va néixer i va ser ingressat, el Virgen Macarena, perquè "va ocultar" que patia hidrocefàlia benigna del lactant i perquè un metge "li va causar (al nadó) una perforació intestinal".\nEn aquesta primera sessió del judici ha comparegut com a testimoni el cap d'Homicidis a Sevilla, que ha assenyalat que la mare, en ser informada a l'hospital que el nadó tenia un edema al cap, "li va dir al pare que això no ho tenia quan ella va sortir de casa". També ha assegurat que la parella "no feia cas als professionals de l'hospital i entrava en conflicte amb altres pares" de nounats prematurs en la unitat de Neonatologia i que els veïns del bloc "diuen que les baralles, les discussions i els cops eren constants".\nSegons l'escrit d'acusació de la Fiscalia, el nadó va patir un traumatisme cranioencefàlic sever que li va provocar una triple fractura cranial, motiu pel qual va ingressar en Urgències cap a les 15.40 hores del 12 de juny i va morir cinc dies després.


alcaldes.eu | 9 de setembre\nA Barcelona, Jaume Vallcorba, qui encara n'és el responsable, hi funda l'editorial Quaderns Crema. La línia editorial combina prosa i poesia, autors catalans i estrangers, amb una especial atenció als clàssics que calia incorporar a la literatura catalana.\nCreació del CRDI\nEs constitueix a Girona el Centre de Recerca i Difusió de la Imatge, arxiu que té com a objectiu conèixer, protegir, fomentar, difondre i divulgar a la ciutadania el patrimoni documental en imatges de la ciutat de Girona.\nPremi a Vilaweb\nLa Generalitat de Catalunya concedeix el Premi Nacional de Cultura de periodisme al diari electrònic VilaWeb, que és el portal informatiu més antic dels Països de parla catalana, així com el primer i principal diari electrònic en català tant en nombre de lectors com en reconeixement públic.\nLa revolució municipal\nper Joaquim Nadal i Farreras\nAlcaldes i alcaldesses


Mor el president de Total en estavellar-se el seu avió amb una llevaneu amb el conductor begut\nEl seu avió privat ha xocat a l'aeroport de Vnúkovo, a Moscou\nRedacció 21/10/2014 - 08.24 Actualitzat 21/10/2014 - 10.36\nChristophe de Margerie era el president del quart grup petroler i gasístic privat del món. (Foto: EFE)\nEl president de la petrolera francesa Total ha mort aquesta nit passada en un accident del seu avió privat a l'aeroport de Vnúkovo, a Moscou. L'empresari francès Christophe de Margerie, de 63 anys, ha perdut la vida després que l'aparell ha topat contra una màquina llevaneu durant la maniobra d'enlairament, quan es disposava a volar cap a París. El conductor del vehicle llevaneu, que ha sortit il·lès, anava begut, segons ha informat el comitè rus que investiga l'accident.\nA l'accident, a més de l'empresari, han mort també els tres membres de la tripulació, tots de nacionalitat francesa. L'aeroport on hi ha hagut el sinistre és un dels tres aeroports internacionals de Moscou, i disposa d'una terminal específica per als vols de negocis. Christophe de Margerie havia participat, hores abans de l'accident, en una reunió destinada a parlar de les inversions estrangeres a Rússia amb el primer ministre, Dmitri Medvédev. Total està implantada a Rússia des del 1991 i, segons revistes especialitzades, pretenia que aquest país es convertís en la seva principal zona de producció d'hidrocarburs el 2020.\nAl president de Total, a qui a França es coneixia com "el gran bigoti", se'l considerava un gran estrateg. Feia 40 anys que treballava en el quart grup petroler i gasístic privat del món. Va ocupar diferents càrrecs de l'empresa fins a arribar al cim, l'any 2010.


Personal de BSB i Cognita Espanya acreditats com MIE Experts | British School of Barcelona\nHome Personal de BSB i Cognita Espanya acreditats com MIE Experts\nPersonal de BSB i Cognita Espanya acreditats com MIE Experts\nEns complau anunciar que 24 professors d’Escoles Cognita a Espanya han sigut acreditats com MIE Experts. Mr Ricardo Sánchez, Coordinador Digital de The British School of Barcelona, és un dels recentment designats MIE Experts, que són docents especialitzats professionals que tenen un impacte sobre l’ensenyament i l’aprenentatge en el seu treball i s’esforcen a trobar noves maneres d’involucrar-se amb els seus alumnes.\nEls 24 MIE Experts han sigut seleccionats per Microsoft en funció de la qualitat de les respostes al formulari d’autonominació, el nivell d’innovació i l’ús de les eines de Microsoft descrites en les evidències d’aprenentatge i en com creguin que formar part del programa influirà en el procés d’ensenyament i aprenentatge del seu alumnat. Són enginyosos i emprenedors, gaudeixen de ser agents del canvi i treballen per a aconseguir una transformació educativa utilitzant les tecnologies de Microsoft juntament amb les seves innovadores pràctiques d’ensenyament.\nCom MIE Experts acreditats, han adoptat l’ensenyament i l’aprenentatge del segle XXI, assumeixen riscos i s’esforcen per millorar la seva pedagogia per a integrar eines tecnològiques que millorin els resultats del seu alumnat. També pensen que el fracàs és una oportunitat per a reflexionar i aprendre. Així mateix, proporcionen coaching/tutoria a altres docents i donen suport al seu creixement, a més d’altres funcions involucrades en aquest paper.\nMIE Expert és un programa exclusiu creat per a reconèixer a docents innovadors com els nostres professors a les Escoles Cognita. Per a sol·licitar aquesta acreditació, els sol·licitants han de ser persones motivades i apassionades per la tecnologia aplicada a l’aula, que inspirin als seus alumnes amb un pensament creatiu i que treballin amb un esperit de col·laboració amb la finalitat de compartir el seu aprenentatge amb el món.\nMIE Experts a Escolas Cognita\nJuntament amb BSB, els nostres companys de British School of Valencia, El Limonar International School Murcia, El Limonar International School Villamartín a Alacant i Colegio Europeo de Madrid també han rebut aquesta acreditació.\nMs Sabrina Espasandin, Assessora d’Aprenentatge Digital a Espanya, va dirigir el procés d’acreditació de tots els docents participants. Ella mateixa està certificada com MIE Expert: «Estic molt agraïda de treballar amb un equip d’educadors tan excepcional. Aquest reconeixement reflecteix el compromís dels nostres professors amb el seu desenvolupament professional continu i per la millora de l’aprenentatge digital a les seves escoles, però també demostra el treball que han realitzat els nostres equips de transformació digital durant els últims dos anys. Els resultats obtinguts aquest estiu han superat per complet les nostres expectatives. La meva enhorabona a tots!».\nEns sumem a la felicitació a tots ells per aquest gran assoliment que, a més de personal, ho és també per a la nostra escola i, sobretot, per als nostres alumnes.\nFont: Microsoft Educator Center


El dissabte 13 de juny, les Corals del Clot –Sant Pere Clavet, de grans i petits ha ofert un espectacle coral realment extraordinari. L’esdeveniment es va fer dintre de la Campanya “La Fam no fa vacances”, al teatre de l’escola dels Jesüites del Clot-Camp de l’Arpa, i els assistents van aportar molts i molts kilos d’aliments, tal com es demanava a la convocàtoria.\nAmb la sala de l’actes plena a rebossar, amb unes 450 persones, va tenit lloc un espectacle coral veritablement memorable. Actuaven els corals del Clot SPC, i tambè vans er invitats integrants de les altres 3 corals de Barcelona, que tambè dirigeix Jordi Cardona, un jove i talentòs director, que va demostrar el seu domini a la direcció, tant, quan havien gairebè 100 persones cantant a l’escenari, i als laterals, com quan dirigia la coral dels mès petits. Aquesta coral infantil d’uns 20 integrants, va agradr molt, i va emocionar sobretot, la interpretació d’una cancò en la que Cardona va controlar fins six veus diferents, i tots els integrants, nenes i nens petits de 5 anys endavant, van cantar molt be i vas moure’s com a experts interprets de gospel. Es tractaba de fer un espectacle fi de curs, i mostrar la feina coral col.lectiva, i tambè als solistes , tant petits com grans en interpretacions molt encertades. [Continua al Blog de Món Comunicació


Orbital 40 i la Fundació Banesto col·laboren per impulsar l'activitat emprenedora dels joves de Terrassa - Innovem Terrassa !!!\nAJUNTAMENT DE TERRASSA - 25/09/2012\nOrbital 40 i la Fundació Banesto col·laboren per impulsar l'activitat emprenedora dels joves de Terrassa\nLa presentació del projecte YUZZ ha anat a càrrec del Director General de l'Orbital 40, Ramon Palacio, del Director General de la Fundació Banesto, Francesc Fajula i del Director Gral. de Leitat, Joan Parra, que han estat acompanyats de representants de la CECOT i de la Cambra.\nEl projecte YUZZ, és un concurs adreçat a joves d'entre 18 i 30 anys, que pretén ser un radar de talent jove i un trampolí d'idees i joves amb gran potencial. Durant els set mesos que dura el programa, la Fundació Banesto juntament amb els partners i col·laboradors de les diferents localitats posen a disposició dels seleccionats el suport necessari per a desenvolupar la seva idea en el mercat: una xarxa d'experts, formació empresarial, assessories personalitzades, una plataforma de treball col·laboratiu on line i tot el suport administratiu i jurídic en cas que la seva idea pugui materialitzar-se en un projecte empresarial.\nEls tres millors projectes seleccionats a nivell estatal rebran una dotació econòmica per a posar en marxa el seu negoci, així com l'oportunitat de viatjar a Silicon Valley per a conèixer en primera persona el major centre de la innovació mundial d'on han sorgit empreses com Google, eBay o Hewlett-Packard.\nUn màxim de 20 joves és el nombre de participants que seleccionaran a Terrassa, i tenen fins el dia 31 d'octubre per presentar candidatures a través del web de YUZZ.\nEl programa YUZZ es va iniciar l'any 2009 amb dos centres, un a Barcelona i un altre a Madrid. En aquesta nova edició 2012-2013 el programa arriba a 36 ciutats de tot el territori estatal, com ara Madrid, Sant Cugat, San Sebastián, Tarragona, Girona, entre d'altres. Cal destacar que en aquestes tres edicions del programa s'han constituït un total de 400 empreses tecnològiques.


Cortines de Lames PVC Si necessita fer-se amb cortines de lames de PVC, la nostra empresa és una de les més especialitzades dins d'aquest segment d'activitat tan especialitzat.\nCortines de Lames PVC Si necessita fer-se amb cortines de lames de PVC, la nostra empresa és una de les més especialitzades dins d’aquest segment d’activitat tan especialitzat. Realitzem la fabricació i els lliuraments ràpids per a tot el territori nacional. Les nostres cortines de lames tenen una gran varietat d’aplicacions en l’aïllament acústic i tèrmic en empreses d’allò més divers (indústria càrnia, alimentació, hospitals, cuines, camions frigorífics, signatures navals i pesqueres, supermercats …). Així mateix, estem davant equips molt útils i eficaços per combatre els corrents d’aire, impedir l’entrada de brutícia i impureses a les instal·lacions, mantenir la temperatura en sales refrigerades … De fet, estem davant solucions ideals per reduir al mínim les pèrdues de temperatura en les diferents instal·lacions. Si necessita cortines de lames verticals, de PVC o acústiques, nosaltres som, sens dubte, la millor qualitat. La nostra experiència dins d’aquest segment d’activitat ens permet adaptar-nos per complet a les necessitats dels nostres clients. El PVC és un material que aporta un extraordinari comportament en termes de mal·leabilitat, resistència i durabilitat.


Neus Lloveras i Massana 06-09-2019 10:02 Lectures 4032\nDijous de la setmana passada vaig prendre la decisió d’acceptar la proposta de presentar-me a la presidència de la FEGP. Fora del grup impulsor de la candidatura, els primers que ho van saber van ser els meus fills i el seu comentari va ser: “mama, no pot ser, no volies descansar un temps?” Tenien raó ja que és precisament el que vaig dir quan vaig anunciar el mes de gener de 2018 que abandonava la política. Tot això es mereix una explicació i per aquest motiu he decidit fer aquest petit escrit.\nEn primer lloc, vull deixar clares dues coses: la primera és que és una candidatura NO política, em presento com a empresària que sóc des de l’any 1985 i a la candidatura hi ha persones amb visions polítiques molt diverses; i la segona és que és un càrrec NO remunerat.\nComenço per la meva trajectòria professional. L’any 1985 em vaig incorporar a una petita empresa de la comarca, AKO, que estava començant. En aquell moment, érem una desena de persones, ara la plantilla és de més de 100 treballadors. Formo part de la propietat i des de l’any 1985 al 2011 vaig ser la directora d’administració i finances.\nMai m’havia proposat dedicar-me a la política, però suposo que va ser la meva implicació en la vida associativa que em va encaminar a la política municipal. Així l’any 2011 vaig agafar una excedència forçosa de l’empresa per assumir el càrrec d’alcaldessa de la ciutat. Finalitzada aquesta etapa, ja que sempre havia anunciat que estaria com a molt dues legislatures, el juny de 2019 m’he reincorporat a la vida professional. Actualment sóc la consellera delegada i responsable de relacions exteriors.\nAmb data 31 de juliol de 2019 el president de la FEGP anunciava la convocatòria d’eleccions a la presidència, abans de la finalització del seu mandat. Un grup d’empreses associades, en conèixer la notícia, vam iniciar contactes i vam començar a preparar una candidatura.\nEs tracta d’una plataforma formada per una trentena d’empreses de les comarques de l’Alt Penedès, Baix Penedès i Garraf, que compartim la voluntat d’impulsar una nova etapa de l’entitat. Una nova etapa que consolidi la bona feina feta fins ara, però que alhora faci possible un gran pas endavant que situï l’entitat en el mapa de les associacions empresarials, amb capacitat d’agrupar i representar amb molta més força el ric i divers teixit econòmic que conforma el Gran Penedès.\nHe participat en aquest grup impulsor perquè crec que és important tenir una associació empresarial forta al territori i hi ha recorregut per millorar la capacitat que té actualment la FEGP, especialment pel que fa a la seva visibilitat i influència i els serveis als associats. Quan ja teníem enllestit el projecte de candidatura, en el qual al voltant de 3 eixos es proposen 13 accions, se’m va proposar liderar-lo i després de pensar-m’ho molt vaig acceptar.\nÉs un projecte il·lusionant. Per primer cop un grup d’empreses s’han posat a treballar conjuntament per preparar una candidatura a la FEGP. És una candidatura d’equip, no presidencialista i molt transversal, i en formen part empreses de tot el territori i representatives de les diferents activitats econòmiques existents. Estic convençuda que és un molt bon projecte i espero que tinguem la oportunitat de demostrar-ho.


Finalitats de l’XTEC\nStarting Pack BI Open Source by Stratebi 18109 views\nG uiseppe arcimboldo by minyonsdurgell 469 views\nЧто нужно бизнесу от образования ->... by Michael Akimov 132 views\nDebra Clark call center sup RESUME by Debra Clark 46 views\nFinalReport by swaraj sawant 218 views\nPràctica moviment dun cotxe by mosansar 221 views\n1. Finalitats de l’XTEC\n2. Finalitat Principal:

Posar a l’abast materials i procediments basats

en les TIC per tal de:

les estratègies pedagògiques.

Facilitar Actualitzar Millorar\n3. Com?

Proposant diversos serveis i eines per connectar

i afavorir la col·laboració entre els seus membres.

\n5.

Accés a materials i informatius

multimèdia tan sigui de:

Creació pròpia

Encomenats

1\n6. 2

Alberg d’espais web a centres

i personal docent.

\n7. 3

Guies d’orientació i assessorament

en línia sobre qüestions diverses

referides a l’ús de les TIC.

\n8. 4

Informació per al món educatiu i inscripcions a activitats organitzades pel Depertament d’Educació

\n9. 5

Participació en:

Blocs

Fòrums

Utilització de:

Correu electrònic

SMI

\n10. 6

Accés als portals:

entre d’altres.

\nStarting Pack BI Open Source\nG uiseppe arcimboldo\nЧто нужно бизнесу от образования -> для ВУЗов\nDebra Clark call center sup RESUME\nPràctica moviment dun cotxe


L'atur augmenta al Maresme en 148 persones durant el mes de gener | Ràdio Pineda\nL'atur augmenta al Maresme en 148 persones durant el mes de gener\n8 February 2018 - Submitted by J.B.\nEnviat per J.B. el 8 February 2018\nEl Maresme ha tancat el mes de gener amb un increment de l'atur del 0,55%. La xifra de persones inscrites a les oficines d'ocupació de la comarca ha crescut en 148. En total, són 27.238 els maresmencs que es troben en situació de desocupació. La taxa d'atur del Maresme és del 13.52%. A nivell municipal, l'atur ha augmentat en 17 poblacions, ha baixat en 12 i, en el cas de Montgat, no hi ha hagut variacions respecte al mes anterior. Els que tenen un a taxa d'atur més elevada són: Pineda de Mar (21,19%) i Santa Susanna (19,82%) són els municipìs del Maresme amb més atur. En canvi, Tiana amb un 6,66% i Alella amb un 6,72% són els que presenten els índex més baixos.


Dani Gàmez 14-06-2017 10:26 Lectures 1704\nImatge d'arxiu del 9N. Eix\nSemblava que aquest dia no arribaria mai, però ja tenim data i pregunta. El proper dia 1 d’octubre de 2017, els catalans i les catalanes, els vilanovins i les vilanovines, estem cridats a les urnes per a decidir lliurement el nostre futur com a poble.\nEl president Puigdemont, juntament amb la resta del govern de la Generalitat, farà tots els possibles perquè puguem votar. I ho farà lluitant contra un Estat espanyol “urnafòbic” tal i com diu el diputat de Junts pel Sí, Lluís Llach. És cert que no ens posaran les coses gens fàcils i el que hauria de ser un fet totalment normalitzat en una democràcia sana, es convertirà en una heroïcitat.\nPer això, vull donar les gràcies a totes les persones que votareu, i que votareu que no. I us vull donar les gràcies perquè vosaltres també lluitareu contra el sistema establert. Encara que sembli una gran paradoxa, amb el vostre vot també plantareu cara a un govern i un sistema encarcarat que no vol permetre que voteu. Que vol que no pugueu exercir el vostre legítim dret a vot. I és que, exercir la democràcia, exercir el dret a vot, mai pot estar perseguit per cap tribunal.\nArribat a aquest moment, em pregunto: Com poden dir alguns que votar és perpetrar un cop d’Estat? Quin poc respecte. Quin poc respecte a la memòria dels milers de persones que van morir durant la Guerra Civil espanyola. Quin poc respecte pels milers de persones que van morir durant la dictadura de Franco. Quin poc respecte... És realment trist que, en ple segle XXI, encara haguem de convèncer-nos que un cop d’Estat mai, absolutament mai, passa per les urnes.\nDes del Partit Demòcrata de Vilanova i la Geltrú, treballem dia a dia per a fer possible que els ciutadans del “sí” i els ciutadans del “no”, puguin dir alt i clar allò que volen per als seus fills i nets. Perquè tenim molt clar que, abans d’independentistes, som demòcrates.\nEstic convençut que, en les properes setmanes, arribaran cants de sirena. No els feu cas. Diran que el referèndum del dia 1 d’octubre no tindrà validesa. Diran que és una repetició del 9N i que serà il·legal. Que les úniques urnes “de veritat” són aquelles que ens seguiran postergant en l’Estat de les autonomies vigent.\nPerò jo crec fermament que els demòcrates del “no”, no en fareu cas. Perquè sabeu que els drets es defensen exercint-los. Els nostres pares i avis van lluitar molts anys, sovint des de la clandestinitat, per a aconseguir drets fonamentals. El dia 1 d’octubre sortim al carrer a defensar la democràcia. Aquella democràcia per la qual hem lluitat tant i que ara, alguns, la volen posar en perill.\nPresident de l'executiva local del PDeCAT


Revisió del 16:24, 17 nov 2016\nRevisió del 16:21, 17 nov 2016 (modifica)\nRevisió del 16:24, 17 nov 2016 (modifica) (desfés)\nEls '''estudis culturals''' són un model d'[[estudis interdisciplinaris]] entorn de les [[humanitats]] que pretén una aproximació a fenòmens de la [[cultura]] tradicionalment negligits per l'[[academicisme]], o bé una visió interdisciplinària dels camps d'estudi usuals. Es basen en una crítica del [[cànon estètic|cànon]], que consideren [[etnocèntric]] i [[androcèntric]], a més de massa lligat a la [[classe alta]]. Per això proposen temes d'anàlisi com la [[literatura popular]], l'[[art de carrer]], o la visió [[feminista]] ded'una les lectures..lectura. Sempre relacionen l'objecte d'estudi amb el [[poder]], seguint una línia inaugurada per [[Michel Foucault]] i el [[marxisme]], que afirma que cap [[obra d'art|producció cultural]] no és [[neutralitat|neutra]]. Igualment poden centrar-se en els [[estudis d'àrea]].\nEl britànic [[Richard Hoggart]] va ser l'inventor del terme en el marc del [[''Centre for Contemporary Cultural Studies]]'', una institució de recerca que va crear a la ciutat de [[Birmingham]]. Els estudis culturals van néixer com a estudis universitaris als anys setanta als Estats Units i posteriorment es van estendre als campus de diversos països, sovint lligats a les carreres de teoria de la literatura, humanitats i sociologia. Es considera que els seus orígens rauen en l'obra ''[[The Uses of Literacy]]'' (1957) de Richard Hoggart, juntament amb ''[[Culture and Society]]'' i ''[[The Long Revolution]]'' de [[Raymond Williams]] o ''[[The Making of the English Working Class]]'' d'[[E.P. Thompson]].<ref>[http://books.google.co.uk/books?id=jpzEACvzDFoC&pg=PA3&lpg=PA3&dq=%22field+%E2%80%94+Hoggart's+The+Uses+of+Literacy%22&source=bl&ots=AMsIWm9qJo&sig=n0YJFCHxKeq_mNGWgHLLzfKgnmU&hl=en&ei=hPWcStrPO9HajQfN8c3bDQ&sa=X&oi=book_result&ct=result&resnum=1#v=onepage&q=%22field%20%E2%80%94%20Hoggart's%20The%20Uses%20of%20Literacy%22&f=false Google Books], Culture, media, language: working papers in cultural studies, 1972-79 By Stuart Hall, Dorothy Hobson, Andrew Lowe and Paul Willis, (1980) London: Hutchinson</ref>\nEntre les crítiques que es fan als estudis culturals hi ha que la interdisciplinaritat no és pas tan novedosa, ni exclusiva seva; i, sobretot, es critica l'orientació postmoderna i falsament esquerranoide de la majoria d'aquests estudis.\nObtingut de «https://ca.wikipedia.org/wiki/Especial:MobileDiff/17772641»


Avís Legal - Anoia Activa\nAquesta pàgina web ha estat creada per Consell Comarcal de l`Anoia , amb caràcter informatiu. El fet d’accedir a aquesta pàgina implica el coneixement i acceptació dels següents termes i condicions.\n1. Titularitat de la pàgina web. El nom del domini www.anoiaactiva.cat, està enregistrat a favor de Consell Comarcal de l`Anoia, amb CIF P5800006H i domicili social en Plaça de Sant. Miquel, 5, 08700-Igualada (Barcelona). Telèfon de contacte 93 805 15 85 i adreça de correu electrònic consell.anoia@anoia.cat.\n2. Propietat intel·lectual de la web. Tots els drets de propietat intel·lectual del contingut d’aquesta pàgina web i el seu disseny gràfic, són propietat exclusiva de Consell Comarcal de l`Anoia, corresponent-nos l’exercici exclusiu dels drets d’explotació dels mateixos.\nPer tant queda prohibida la seva reproducció, distribució, comunicació pública i transformació, total o parcial, sense l’autorització expressa de Consell Comarcal de l`Anoia. Igualment, tots los noms comercials, marques o signes distintius de qualsevol classe continguts en aquesta pàgina web estan protegits per llei.\n3. Contingut de la web i enllaços. L’usuari accedeix voluntàriament a aquesta pàgina web. L’accés i navegació en aquesta pàgina implica acceptar i conèixer els advertiments legals, condicions i termes d’ús continguts en ella. El fet d’accedir no implica l’establiment de cap tipus de relació comercial entre Consell Comarcal de l`Anoia i l’usuari.\nEn Consell Comarcal de l`Anoia no ens responsabilitzem del mal ús que es realitzi dels continguts de la nostra pàgina web, sent exclusiva responsabilitat de la persona que hi accedeix a ells o els utilitza. Tampoc assumim cap responsabilitat per la informació continguda en les pàgines web de tercers a les que es pugui accedir per enllaços des de la pàgina www.anoia.cat. La presència d’aquests enllaços tenen una finalitat informativa, no constituint en cap cas una invitació a la contractació de productes o serveis que s’ofereixin en la pàgina web de destí. En cas de que Consell Comarcal de l`Anoia tingui coneixement efectiu de que l’activitat o la informació a la que es remet des de aquests enllaços és il·lícita, constitutiva de delicte o pot lesionar bens o drets de tercers susceptibles d’indemnització, actuarà amb la diligència necessària per suprimir o inutilitzar l’enllaç corresponent amb la major brevetat possible.\n4. Intercanvi o difusió d’informació. Consell Comarcal de l`Anoia declina tota responsabilitat que es derivi de l’intercanvi d’informació entre usuaris a través de la seva pàgina web. Especialment no ens fem responsables de l’ús que els menors puguin fer d’ella en cas que els continguts a que es pugui accedir puguin ferir la seva sensibilitat.\n5. Actualització i modificació de la pàgina web. Consell Comarcal de l`Anoia es reserva el dret d’actualitzar, modificar o eliminar la informació continguda en la seva pàgina web, i la seva configuració o presentació, en qualsevol moment, sense previ avis i sense assumir cap responsabilitat per fer-ho.\n6. Indicacions sobre aspectes tècnics. A Consell Comarcal de l`Anoia no assumim cap responsabilitat que es pugui derivar de problemes tècnics o errades en els equips informàtics, no imputables a la nostra empresa, que es produeixin durant la connexió a la xarxa d’Internet, o que puguin ser causats per terceres persones mitjançant intromissions il·legítimes fora del nostre control.\nDes de Consell Comarcal de l`Anoia no garantim l’absència de virus i d’altres elements que puguin causar danys en els sistemes informàtics, en els documents electrònics o en els fitxers d’usuari d’aquesta pàgina web o de pàgines web de tercers, i per tant, no ens responsabilitzem dels prejudicis que es puguin produir per aquestes causes.\n7. Tractament de dades de l’usuari. Sense prejudici del previst en l’indicat en cada un dels formularis de la pàgina web, quan l’usuari faciliti les seves dades de caràcter personal, està autoritzant expressament a Consell Comarcal de l`Anoia al tractament automatitzat de les seves Dades Personals per a les finalitats indicades en els mateixos formularis.\nConsell Comarcal de l`Anoia, incorporarà les dades facilitades per l’usuari en un fitxer de la seva titularitat degudament comunicat en l’Agència de Protecció de Dades. Consell Comarcal de l`Anoia no cedirà o comunicarà a tercers les dades recollides sense consentiment de l’usuari. L’usuari podrà exercir els seus drets d’accés, rectificació, cancel·lació u oposició, comunicant-ho per escrit a la nostra adreça postal o a la de correu electrònic.


Consells per a superar amb èxit les teves PAC\nAmb el començament del semestre, els professors col·laboradors plantegen les primeres activitats o proves d’avaluació contínua (PAC). És el moment, doncs, de començar a treballar.\n1. Llegeix atentament l’enunciat\nHas d’entendre exactament què has de fer i, si tens cap dubte, pregunta’l al professor col·laborador o planteja’l en el fòrum de l’aula.\n2. Fes servir els recursos i els serveis de la Biblioteca\nSi necessites completar la informació per a seguir l’assignatura, recorda que a la Biblioteca, a més de demanar-hi llibres i documents en préstec, també pots:\nConsultar en l’apartat Temes una selecció de recursos per àmbit temàtic.\nConsulta recursos per a saber com se cita correctament una referència bibliogràfica i algunes aplicacions per a crear cites automàticament.\nAccedir a les publicacions més recents sobre un tema mitjançant les plataformes i bases de dades especialitzades.\n3. Cita les fonts correctament\nQuan es fan les PAC o qualsevol treball acadèmic, és molt important indicar d’on s’ha tret la informació. De vegades, però, els estudis poden recomanar estils de citació diferents. El professor col·laborador t’explicarà quin és l’estil que has d’aplicar.\nEn tot cas, en aquest vídeo oferim uns quants consells genèrics relacionats amb aquest tema.\n4. No copiïs ni plagiïs treballs d’altres persones\nA la UOC treballem activament per garantir el rigor del model d’avaluació. La còpia, el plagi o l’intent d’obtenir un resultat acadèmic més bo fent servir qualsevol mitjà il·lícit és una infracció que pot tenir conseqüències acadèmiques greus.\nA la Biblioteca, trobaràs un monogràfic sobre el plagi acadèmic i també un espai de preguntes freqüents sobre la propietat intel·lectual.\n5. Aplica criteris d’avaluació de la informació\nPer a aconseguir l’èxit acadèmic, has de garantir que la informació dels treballs acadèmics sigui pertinent, de qualitat i fiable.\n6. Utilitza recursos audiovisuals per a il·lustrar els treballs\nEn aquest dossier monogràfic de la Biblioteca tenim uns bancs de recursos i eines oberts (amb llicències Creative Commons) o bé que disposen d’una versió gratuïta (en permeten l’ús no lucratiu) d’imatges, sons, fotografies, elements multimèdia, etc., que pots utilitzar en els treballs i els projectes d’aprenentatge.\nTambé tens una selecció d’eines que et permeten elaborar infografies i mapes conceptuals i mentals en aquest enllaç.\n7. Lliura les activitats en les dates que indiqui el calendari\nHas de saber les fites i les dates de lliurament de les activitats per a preveure els pics de feina i ajustar els horaris.


Riba-roja de Túria convida a les associacions culturals de la localitat a formar part del Consell de Cultura - Noticias CAMP DE TURIA\nLes associacions o entitats culturals de Riba-roja de Túria tindran una participació activa en el Consell de la Cultura. La creació d’aquest consell va ser aprovada en el ple del passat mes d’octubre. L’Ajuntament ha fet una crida al teixit associatiu perquè s’animen a formar part d’aquest òrgan.\nA través del lector del QR que apareix en la publicitat institucional adjunta, l’entitat o associació accedirà directament a un enllaç en la web a través del qual podrà realitzar la inscripció al Consell de Cultura.\nLa finalitat principal d’aquest òrgan de participació ciutadana és aglutinar a les institucions, entitats i associacions vinculades amb el món de la Cultura per a dissenyar, entre totes les parts implicades en aquest àmbit, les estratègies comunes i globals que han de servir per a mantindre, protegir i difondre entre els veïns i veïnes el ric patrimoni cultural de Riba-roja de Túria.\nAquest òrgan s’encarregarà de contribuir en el disseny de les activitats i el programa en matèria de cultura de la localitat i difondrà les actuacions de les escoles municipals de música i dansa de la localitat.\nEl Consell Sectorial de Cultura tindrà naturalesa consultiva, informativa i assessora la finalitat principal de la qual serà facilitar i fomentar la participació de totes les institucions, entitats i associacions, entre altres, de Riba-roja de Túria en assumptes relacionats amb el món de la cultura i de tot el patrimoni que posseeix la localitat.\nLes associacions, en el marc del Consell, podran aportar aquelles propostes que consideren interessants per a secundar i potenciar la projecció cultural de Riba-roja, emetre informes a iniciativa pròpia o de l’Ajuntament sobre matèries de l’àmbit cultural o formular propostes i suggeriments en relació amb la dinàmica cultural del municipi.


L’ESQUÍ DE MUNTANYA S’INCLOU OFICIALMENT EN EL PROGRAMA DELS JOCS OLÍMPICS D’HIVERN, QUE SE CELEBRARAN A CORTINA L’ANY 2026 – Federació Andorrana de Muntanyisme\nLausana, Mondovi, 21 de juliol de 2021. La decisió s’ha pres avui per unanimitat durant la 138a sessió del COI a Tòquio amb motiu dels Jocs Olímpics d’Estiu. Després de la reunió celebrada al juny, la Comissió Executiva del COI ha acceptat formalment la incorporació de l’esquí de muntanya/skimo, proposta pel Comitè Organitzador. El programa aprovat inclourà cinc proves amb un total de 48 atletes en la línia de sortida, mantenint el mateix format dels Jocs Olímpics de la Joventut de Lausana 2020.\nThomas Kähr, President de la ISMF ha afirmat: “Som olímpics! Estem escrivint una pàgina important en la història dels esports d’hivern. Després de molts anys de compromís, esforços i treball apassionat, per fi hem aconseguit el graó més alt i hem fet realitat el famós somni olímpic. Ha estat un camí llarg i intens, però ara la satisfacció és impensable i la comunitat de l’esquí ha d’estar orgullosa d’aquest assoliment.\nEstic segur que tots els meus col·legues i el món de l’esquí de muntanya estan sentint una emoció indescriptible en aquest moment i puc assegurar que la ISMF farà tot el possible per a presentar un magnífic esport en els Jocs Olímpics d’Hivern Milà Cortina 2026″.\nLa ISMF agraeix profundament a tots els que han fet possible la consecució d’aquesta considerable fita, inclòs tot el personal, els delegats i els socis de la ISMF.\nLa federació internacional mostra a tots ells el més sincer agraïment pel gran i lleial treball en equip que han realitzat al llarg dels anys, ja que la inestimable contribució de cadascun d’ells ha estat fonamental.\nPer a concloure, la Federació Internacional d’Esquí de Muntanya expressa el seu agraïment als òrgans suprems del Comitè Olímpic Internacional, al Comitè Organitzador de Milà Cortina, al Comitè Olímpic Nacional Italià i, per descomptat, a la FISI, la Federació Italiana d’Esports d’Hivern, les expectatives del qual es veuran sens dubte satisfetes.


CUCADELLUM.ORG: Sala i Martín: ‘Fins al dia de la independència, David Fernàndez i Junqueras són companys meus’\n27.04.2017 - Pere Cardús\n—Que els suports són força estables des de fa temps…\n—Exacte. Per tant, guanyarà qui sigui capaç de mobilitzar més els seus. I això es fa amb una comunicació i una actuació que faci trempar. I no sé què passa, però massa sovint la impressió és que els partits independentistes no fan trempar. Les batalletes constants, els discursos apagats… tot això no ajuda a mobilitzar la gent. Ja entenc que Oriol Junqueras no pot dir determinades coses. En aquell dinar del Moment Zero em sembla que li vaig fer dir una cosa que ell no volia dir. Allò de deixar clar què passaria l’endemà de la data del referèndum si no es podia fer. Si el referèndum és el 24, què farem el 25? Si el 24 ve la policia i impedeix les votacions, què farem l’endemà? Junqueras va dir que això era en el seu programa i no sé què més. No és que parli clar o no, sinó que hi ha una manera de dir les coses que fa destrempar els qui estan disposats a votar a favor de la independència.\n—Així, ara no és tant el moment d’argumentar i eixamplar la base social com d’engrescar els qui ja han pres posició?\n—L’una cosa no és incompatible amb l’altra. Si els arguments s’expliquen bé, la gent torna a agafar energia. Jo sempre he estat favorable a donar tants arguments com pugui ser. De fet, vam fer el Col·lectiu Wilson bàsicament per dotar d’arguments el discurs de la independència. Fa dos anys que no fem res perquè no es necessita cap argument nou. Sempre que hi ha crítiques d’Espanya són les mateixes. No ha sortit cap argument contra la independència de Catalunya que sigui nou. Hem de continuar explicant els arguments i responent totes les preguntes de la gent que pugui tenir por. Jo diria que són principalment els avis.\n—La qüestió de les pensions?\n—Sí. Això es pot explicar d’una manera que els convenci i els faci trempar o d’una manera que encara els creï més dubtes. Segons com expliques què passarà amb les pensions, els pots fer trempar. Jo miro d’explicar-ho d’una manera que els avis que m’escolten els vinguin ganes de sortir corrent a votar que sí. Però l’argument de les pensions hi és i és molt clar.\n—Heu dit que l’espoliació fiscal no és un argument que agradi a l’estranger…\n—Cap argument econòmic no és benvist.\n—Però s’han fet molts independentistes per la via de l’asfíxia econòmica.\n—Si ara l’economia tornés a la situació d’abans de la crisi i si el govern oferís un pacte fiscal, estic segur que l’independentisme no s’apagaria gens. Hem arribat a un nivell que les raons dels independentistes ja no tenen res a veure amb l’economia.\n—Però a l’estranger, aquests arguments per a legitimar la independència no serveixen?\n—Diuen que està molt bé que votem perquè hi tenim dret. Però també diuen que no toquem la pera amb la fiscalitat perquè som els rics. ‘Voleu deixar tirats els andalusos, que són pobres?’ Aquesta és la pregunta que sento jo als Estats Units, per exemple.\n—Hi ha l’exemple de Nova York…\n—Sí, és clar. Nova York, que és on visc jo, també som un estat ric amb un dèficit fiscal brutal. Paguem molt als estats del sud com Alabama… El dèficit de Nova York és més petit que el de Catalunya, però l’argument econòmic no convenç ningú a l’exterior.\n—L’argument més fort per a legitimar la independència és el del principi democràtic?\n—El dret de votar. ‘Si aquesta gent no vol pertànyer a Espanya, ha de tenir el dret d’anar-se’n.’ Aquí als Estats Units no s’ho han trobat encara, però no tinc cap dubte que el govern federal deixaria votar la independència d’un estat que ho proposés. Ara és molt fàcil dir que no ho permetria perquè ningú no ho ha proposat, però sí que és cert que aquí el sentit democràtic és molt arrelat. Històricament, l’única manera de definir fronteres eren les guerres o el sexe entre els reis. Però ara no té gens de sentit que s’accepti Sèrbia i Croàcia com a països nous fruit d’una guerra i no s’accepti un país creat a partir de les urnes. Els qui van a contracorrent són la gent com Rajoy, que només accepten les independències si s’aconsegueixen amb violència.\n—Però més enllà dels principis hi ha els interessos…\n—Si votem per decidir qui ha de prendre les decisions en un país democràtic, per què no podem votar per prendre una decisió molt important com és la independència? Per què la frontera és una qüestió tabú? No té sentit. I ja hi ha molts llocs on això no s’entén. El plantejament espanyol és una antiguitat que desapareixerà clarament. D’aquí a uns anys ens semblarà estrambòtic que algú s’hagués oposat a una votació per a prendre una decisió. Ara ens sembla una bogeria que les dones no poguessin votar. Als EUA les dones van començar a votar el 1918. Ara sembla mentida. Tan sols fa cent anys que això passava. I la segregació racial va durar fins als anys seixanta. Luther King i companyia són de l’any cinquanta. La llei de no-discriminació es va aprovar als seixanta. I ara ho mires i penses que és molt bèstia. Ara costa de creure. Aleshores, intento mirar la nostra situació amb ulls d’algú del futur i penso que passarà exactament igual.\n—L’elecció de Donald Trump afecta l’independentisme de cap manera?\n—No ho sé veure. Trump és un personatge molt irracional. Està més preocupat per la seva imatge a Twitter que pel seu país. Es pot llevar un dia i dir que els catalans han de votar i ser independents. I si algú li demana per què ho diu, pot respondre que ho ha somniat o que ha conegut un català o que un jueu li ha dit… Ens pot afectar per aquest factor espontani i imprevist. Alguns ja miren de vincular-nos-hi d’una altra manera. Es vol construir aquest relat segons el qual l’independentisme català és un moviment populista i irracional. Els espanyols miren d’associar-nos al Brexit, a Le Pen, a Trump… Però és obvi que no hi tenim res a veure. De fet, hi tenen més a veure ells, els de Ciutadans, per exemple. La demagògia aquesta de les solucions fàcils la fan ells.\n—En quines condicions no es podria fer el referèndum? Per què heu parlat de fer una declaració d’independència com a resposta a la impossibilitat de fer-lo?\n—Si l’estat espanyol envia la policia als col·legis electorals per impedir que s’obrin, o si apliquen una d’aquestes lleis que els permet prendre el control dels mossos i ordenen que s’impedeixi l’accés als punts de votació, no es podrà votar.\n—En una situació com aquesta, s’ha de suspendre el referèndum?\n—És que no es podrà fer. No serà homologable. Aniràs a la comunitat internacional dient que han votat sis-centes persones a quatre pobles petits on no ha arribat la policia? Aquest resultat no serveix de res. Els espanyols han de saber que, si envien la policia per impedir la votació, tirarem pel dret.\n—I una actuació d’aquesta mena de l’estat legitimaria la declaració d’independència?\n—És que parteixo de la convicció que l’únic referèndum que s’ha fet fins ara es va guanyar. Van ser les plebiscitàries del 27-S. Aquelles eleccions les va guanyar l’independentisme. Gairebé tothom va caure a la trampa de creure que s’havia perdut el plebiscit. I jo crec que va ser culpa d’Antonio Baños, que va sortir a dir que el plebiscit s’havia perdut. Perdona, però en un plebiscit es compten els vots a favor i els vots en contra. Aquells que no s’han mullat no es poden comptar. Són com els vots nuls. Els vots de Catalunya Sí que es Pot o d’Unió eren com aquelles paperetes on algú ha dibuixat un cul. No compten. Ells no van mai dir ni sí ni no. No poden comptar. Ni en l’un sentit ni en l’altre. El resultat va ser de 55% a favor de la independència i 45% en contra.\n—I de què serveix?\n—Amb aquest antecedent, hem d’anar a Espanya i dir: ‘Senyors, ja hem fet una votació amb un resultat clar. Ara volem fer un referèndum ben fet. I el farem. Si no ens el deixen fer, comptarà l’últim resultat, que és el del 27-S, amb un 55% de vots a favor de la independència.’ El problema és que abans de fer això ens ho hem de creure. Hem de deixar d’acceptar el relat que ens vol imposar l’estat espanyol. No podem acceptar les seves regles de joc perquè són dissenyades i pensades per impossibilitar que fem res. L’endemà del 27-S ens van imposar un relat i ens el vam empassar com burros. Però vam guanyar.\n—I aquesta és una posició de força.\n—El referèndum que hem fet l’hem guanyat. Si volem, en fem un altre. Però ja n’hem guanyat un. Que ningú em vingui a explicar que el no guanya el sí. Perquè és mentida. No és veritat que tan sols tinguem el 48% dels vots. Els vots nuls no compten, ni han comptat mai, ni comptaran mai. Amb aquesta posició de força podem anar pel món a explicar que no ens han deixat fer un referèndum, han empresonat la presidenta del parlament, han expulsat els que van organitzar una enquesta que no servia de res… però tenim un vot legítim, legal i democràtic que es va guanyar per 55 a 45. Si no ens deixen votar una altra vegada, aquell vot és el que compta. I si no els agrada, que s’hi fotin fulles. Han de saber que si no ens deixen votar i foten una astracanada d’aquestes d’enviar la policia o una animalada d’aquestes, no tornarem mai més a l’autonomisme. Si fan això, ja ens hauran vist prou. Si volen que tornem a l’autonomisme, que deixin fer un referèndum i que guanyi el no. Que no s’enganyin: si no ens deixen votar, avalaran la via més ràpida a la independència.\n—Alguna vegada heu esmentat els principis que Jefferson va deixar escrits a la Declaració d’Independència nord-americana. Per què?\n—Si la llegiu, veureu que diu que la gent té uns drets inalienables, entre els quals hi ha el dret de llibertat i de cercar la felicitat. I també diu que el govern que té sotmesos els ciutadans a vegades impedeix que la gent pugui desenvolupar aquests drets. I aleshores afegeix que els ciutadans tenen el dret–i l’obligació!– de canviar aquesta situació. Jefferson diu que Anglaterra no els permet d’assolir els drets de la llibertat, la vida i la felicitat i per això tenen el dret i l’obligació d’obtenir la independència. Així és com es va justificar la independència dels Estats Units. I nosaltres hem de fer exactament això mateix. Ja pot dir el que vulgui la constitució espanyola. Segur que els textos legals britànics tampoc no permetien la independència dels Estats Units. Segur que consideraven també que tenien el dret de conquesta. Però ara els nord-americans tenen el dret i l’obligació de canviar les regles quan no els serveixen per a satisfer els seus drets.\n—Espanta els estats grossos existents que, si el criteri és la simple voluntat, es produeixi una onada d’independències.\n—Aquest argument que aleshores ho voldrà tothom… I què? I què? Què passaria si a Europa en lloc de vint-i-vuit estats n’hi hagués cent? Exactament, quin és el problema? ‘Que cada país i cada regió voldrà ser independent…’ Sí, i què? Que algú m’expliqui quin és el problema. Quan es va acabar la Guerra Mundial hi havia cinquanta estats i ara n’hi ha dos-cents. Quin problema hi ha hagut? Quin desastre? En lloc d’una Unió Soviètica ara tenim setze repúbliques. En lloc d’una Iugoslàvia ara hi ha sis repúbliques. Molt bé… i què? Què ha passat? Quin problema hi ha? Si trobem la manera de cooperar en el comerç, en la política de seguretat, en la lluita contra la contaminació i el canvi climàtic… si podem cooperar entre països, per què collons hem de viure sotmesos a un altre país? Què hi guanyem? Al món hi haurà quatre-cents països… i què?\n—Ara que caldrà fer un debat constituent, quins consells o quins criteris creieu que s’han de tenir en compte?\n—Jo tinc la meva idea de com hauria de ser la constitució catalana. Però no s’ha d’imposar la idea de ningú. Si jo fes la constitució, seria molt liberal. Limitaria el poder del govern. La constitució ha de ser oberta i petita perquè representi el màxim d’opinions. Una constitució lleugera permet que les coses es decideixin per la majoria democràtica de cada moment concret. Tenir la independència no és garantia de res. Tan sols és garantia de tenir la capacitat de triar. I podem triar tenir unes regles del joc com Espanya i Portugal i acabarem com Espanya i Portugal, o podem dotar-nos d’unes regles com les de Suïssa o Dinamarca. Les institucions i les regles de joc acaben determinant el futur d’un país. Si dissenyem un país extractiu amb unes elits que roben els calers a tothom, com Espanya, acabarem igual de malament. I no hi ha cap garantia que això no passi. Però dotar-nos de les regles de Suïssa, Dinamarca i els Països Baixos depèn del vot dels ciutadans. La constitució ha de ser prou flexible perquè siguin els ciutadans els que decideixin i no un text en una vitrina.\n—També hauria de ser actualitzable i gens estàtica…\n—I tant! La constitució dels Estats Units es va reformar vint-i-cinc vegades els primers deu anys. Totes les esmenes aquestes del dret de portar armes o de la llibertat d’expressió no hi eren a la primera versió de la constitució. S’hi van incorporar després. En trenta-tants anys de constitució espanyola, la constitució americana es va reformar desenes de vegades. Però ha de ser la gent que ho pugui decidir. Jo votaré a favor de partits liberals i quan tinguem l’estat em barallaré amb els de la CUP i amb els d’Esquerra.\n—Serà el moment del combat de projectes?\n—Exacte. Perquè volem una Catalunya totalment diferent. Fins al dia de la independència, el David Fernàndez i el Junqueras són els meus companys. Un cop tinguem un país, ens barallarem entre tots per decidir si som més liberals, més de dretes, més d’esquerres, o més amunt i més avall. Però la constitució ha de ser una eina que permeti treballar qualsevol govern del color que sigui. N’hi ha que voldrien fer una constitució que fos una mena de camisa de força que instaurés una dictadura d’esquerres des del primer dia. Qualsevol demòcrata ha de voler una constitució que permeti a la gent de decidir com vol ser governada. Curta i flexible.


Ice Xavi: Al final improvitzacions...\nPublicado por IceXavi en 21:41\nHan de ser realment molt interessants aquests mòduls que tens previst estudiar. Molt bé els guants i les bambes, has fet unes bones compres!!\nrecuperat del tot abans de començar a fer curses i mitjes!!! sino després t'ahuràs de quedar fent dentetes mentres tots anem fent cosetes!!! no tinguis presa, però sí per recuperar-te!


L'edifici de Cal Macià, 'El Corte Inglés' de Matadepera, desapareix Diari de Terrassa | MónTerrassa.cat\nL'edifici de Cal Macià, "El Corte Inglés" de Matadepera, desapareix\nper Redacció dijous, 19 de novembre 2020 - 06:13h\nCal Macià | Matadepera.cat\nLa façana del que havia estat durant dècades Cal Macià, una de les botigues més populars de Matadepera, està desapareixent aquests darrers dies per a la construcció d’un edifici d’habitatges amb local a la planta baixa que es construirà properament, informa Matadepera.cat.\nEl local estava tancat des de l’abril de 2013 quan la seva propietària, Isabel Busqueta, es va jubilar, i es va organitzar una festa de comiat on hi va haver una cercavila, música, i un piscolabis. Encara tots aquests darrers anys s’ha pogut veure el rètol “Moltes gràcies als clients i amics de Cal Macià” pintat en una de les seves finestres.\nCal Macià (també conegut com "El Corte Inglés" de Matadepera, perquè s'hi podia trobar de tot), va obrir les seves portes al 1949, quan Matadepera tenia censats 728 habitants. Va ser fundada pels pares de la Isabel, Josep Busqueta i Elvira Fuertes, en un establiment que va ser construït al 1770 i que des de llavors sempre ha estat habitat per un "Busqueta" de la mateixa família. Isabel Busqueta s'hi va passar tota la seva vida entre les seves parets. El tancament de Cal Macià no va ser només un tancament per jubilació. Va ser un altre punt i final d'una Matadepera de la que ja només en van quedant records.\nUna escola demana als pares que no llencin els fills per sobre la tanca si arriben tard


Abel Folk, Helena Garcia Melero, 'Gent de mercats' i 'Va passar aquí' guanyen els XXVI Premis Zapping La República\nAbel Folk, Helena Garcia Melero, ‘Gent de mercats’ i ‘Va passar aquí’ guanyen els XXVI Premis Zapping\nACN Barcelona.-La XXVI edició dels Premis Zapping ha guardonat ‘Gent de mercats’, de TV3, i ‘Va passar aquí’, de Betevé, com a millor programa cultural/divulgatiu i millor programa de televisió […]\nACN Barcelona.-La XXVI edició dels Premis Zapping ha guardonat ‘Gent de mercats’, de TV3, i ‘Va passar aquí’, de Betevé, com a millor programa cultural/divulgatiu i millor programa de televisió local, respectivament. Els guardons de l’Associació de Consumidors de Mitjans Audiovisuals de Catalunya ha concedit a ‘Pàtria’ (HBO) el guardó a la millor sèrie, i a Abel Folk i Ángela Molina els premis a millor interpretació masculina i femenina, respectivament, pels seus papers a ‘La valla’ (Antena 3). Helena Garcia Melero ha rebut el guardó a la millor presentadora (‘Tot es mou’, de TV3), i ‘El cazador’ (TVE) ha estat distingit com a millor programa d’entreteniment de la temporada. Els guardons s’han lliurat presencialment al CaixaForum aquest vespre.\nLa sèrie coproduïda per TV3 ‘La fossa’ no ha estat de sort, ja que no ha rebut cap dels guardons als quals optava, entre ells els de millor sèrie i els dels dos intèrprets protagonistes Nausicaa Bonnín i Sergio Caballero. El jurat (els membres de l’Associació de Consumidors de Mitjans Audiovisuals de Catalunya amb dret a vot) s’ha decantat per ‘Patria’, l’adaptació televisiva de la novel·la de Fernando Aramburu, com a millor sèrie. I han escollit les interpretacions protagonistes de ‘La valla’ (Abel Folk i Ángela Molina) com les millors d’aquesta edició. En l’apartat de televisions locals, Betevé s’ha imposat a Lleida TV i Canal SET amb el seu format històric-divulgatiu ‘Va passar aquí’, coproduït amb Visiona TV. Pel que fa a la categoria de millor videojoc de producció pròpia ha estat ‘Call of the sea’, de Out of the Blue Games S.L, per davant de ‘Summer in Mara’ i ‘A tale of paper’. Els guardons també han premiat la millor iniciativa a la xarxa, i en aquest apartat han distingit l’espai del periodista Ángel Martín ‘Informativo matinal para ahorrar tiempo’, que ofereix un resum de les notícies més importants del dia en dos minuts al seu perfil de tuiter. Finalment, en l’apartat de premis ‘nominals’, s’ha reconegut Televisió de Catalunya “per ser altaveu de la integració i la diversitat Cultural” a través de programes com ‘Bàlsam’ i Per què volen els avions?’. I el premi del grup d’anàlisi de programes ha estat per Movistar+ i les seves tres sèries ‘La línia invisible’, ‘Antidisturbios’ i ‘La Unidad’, per “la gran feina de documentació i conformen propostesd’acció amb relats consistents i bones interpretacions”.L’Associació de Consumidors de Mitjans Audiovisuals de Catalunya és una entitat sense ànim de lucre, integrada per més de 17.000 persones.


Indignació a Catalunya per la congelació d'infraestructures ordenada per l'Estat ! directe!cat\ndirecte ! a La República. N. 4126. Dissabte, 17 d'abril de 2021 10:45 h\nSocietat Última actualització Divendres, 23 de juliol de 2010 05:00 h\nIndignació a Catalunya per la congelació d'infraestructures ordenada per l'Estat\nLamenten que les decisions s'hagin pres de manera unilateral · El Principat, especialment afectat per l'austeritat de Zapatero\nLa suspensió de 5 grans obres catalanes i l'endarreriment de 23 projectes més a Catalunya decretat pel ministeri de Foment espanyol ha suscitat una onada de malestar d'agents polítics i econòmics de Catalunya. Al Camp de Tarragona i a les comarques gironines, així com al Vallès Occidental i al Baix Llobregat, alcaldes i empresaris s'han mostrat 'indignadíssims' i 'immensament emprenyats' per una decisió que consideren que s'ha pres de forma unilateral i que suposa 'allargar encara més l'agonia' pel fet que les obres es deixin a mitges. De la seva banda, els agents econòmics consideren que en un context de crisi no és hora de prescindir d'inversions que serveixen per reactivar l'economia.\nausteritat, Foment, infraestructures\nClam local en contra\nEl territori no ha tardat a reaccionar en contra d'aquesta mesura de Foment. Alcaldes i empresaris tarragonins s'han mostrat indignats amb la rescissió del contracte d'obra de l'A-27, al tram entre Valls i Montblanc. És el quart i darrer tram -d'uns 5 quilòmetres de longitud- d'una autovia en construcció que enllaçarà costa i interior. El president de la Cambra de Comerç de Tarragona, Albert Abelló, ja ha avisat que 'amb les comarques de Tarragona no s'hi pot jugar' i ha avançat un acte fortament reivindicatiu per al dia 17 de setembre.\n'Immensament emprenyat' és com se sent l'alcalde de Montblanc, Josep Andreu (ERC). Amb tot, Andreu dedueix que l'única opció possible ara mateix és que el govern espanyol opti per la concessió de l'obra, a mode de 'peatge a l'ombra', segons ha dit Andreu.\nL'alcalde de Valls, Albert Batet (CiU), no ha dubtat a mostrar el seu rebuig in situ, just al punt on les obres queden parades. Batet, acompanyat del president de la Cambra de Comerç, Marcel•lí Morera, i del president dels empresaris del polígon, Xavier Ulldemolins, s'ha mostrat indignat pel fet que es vulgui aturar una obra ja començada, amb expropiats encara per cobrar i zones sense les condicions mínimes de seguretat.\nAbelló ha assegurat sentir-se 'perplex' davant la proposta de que aquesta autovia la tiri endavant el sector privat i ha criticat que aquesta solució sigui una excusa del Govern i una manera de 'fugir d'estudi'. 'L'obligació del govern central es tirar endavant aquesta infraestructura', ha dit.\nA Girona, alcaldes, empresaris i la mateixa Generalitat han carregat contra Foment per deixar empantanegada la futura autovia A-2 entre Medinyà (Gironès) i Orriols (Alt Empordà). Les obres de desdoblament ja havien començat, i la rescissió del contracte a la constructora deixa aquest tram de tres quilòmetres amb estructures de formigó a mig fer i grans quantitats de terra moguda. A més, la decisió estatal suposa deixar empantanegat un altre tram de la futura A-2 a la demarcació. En concret, prop de tres quilòmetres a cavall del Gironès i l'Alt Empordà, i on ha de connectar la futura circumval·lació de Girona (que unirà l'AP-7 i l'A-2 amb quatre carrils per banda).\nLa decisió de Foment toca de ple els municipis de Vilademuls (Pla de l'Estany) i Viladasens (Gironès), compresos a l'àrea on els treballs s'han aturat. Precisament, aquest mateix matí, els dos pobles –que sumen 1.000 habitants- han presentat més de 600 signatures de ciutadans per protestar contra les molèsties que els ocasionava l'obra.\nL'alcaldessa de Vilademuls, Dolors Rovirola, s'ha mostrat clara: 'Estem indignadíssims, la paralització suposa allargar-nos l'agonia', ha criticat. 'Està tot empantanegat, amb ponts a mig construir, i amb el perill que en alguns llocs els talussos que s'han mogut puguin cedir', ha afegit Soler.\nLes crítiques polítiques, però, no s'acaben aquí. El delegat del Govern, Jordi Martinoy, també ha carregat contra el Ministeri de Foment, a qui ha acusat de prendre la decisió de manera unilateral, sense tenir en compte la Generalitat. En aquest sentit, ha recordat que el desdoblament de la N-II és 'vital' per a la demarcació, i ha criticat que les comarques gironines siguin les que han patit més greuges.\nI al costat dels polítics, l'empresariat de les comarques gironines també s'oposa frontalment a la rescissió amb la constructora. El president de la Cambra de Comerç, Domènec Espadalé, sosté que la reducció de la despesa en cap cas pot passar per aturar un nou tram de la futura A-2. 'Hi ha altres maneres de rebaixar costos; en moments de crisi econòmica no és hora de prescindir d'inversions que serveixen per reactivar l'economia', ha dit el president.\nPer altra banda, a Castellbisbal (Vallès Occidental), l'alcaldessa, Maria Dolors Conde (PSC), s'ha mostrat 'decebuda' i 'sorpresa' per la paralització de les obres i en aquest sentit ha proposat que els municipis afectats per la rescissió del contracte per construir l'enllaç de les autopistes A2 i A7 s'uneixin per exigir al Ministeri de Foment que finalitzi l'obra, que es troba 'en un punt molt avançat'. Conde afirma que la paralització implicarà que la mobilitat en el punt d'unió entre el Vallès Occidental i el Baix Llobregat seguirà sent 'molt complicada' i rebaixarà l'atractiu de la zona per empreses multinacionals que s'hi han instal·lat o tenien pensat fer-ho atenent el projecte.\nEl responsable d'infraestructures de la Cambra de Comerç de Terrassa, David Gilabert, ha assegurat que 'no s'entén' quin criteri ha aplicat Foment a l'hora de decidir quins projectes havien d'aturar-se. Gilabert assegura que el viaducte que ha d'unir l'A2 amb l'A7 és una infraestructura 'clau' pel territori que ja s'hauria d'haver construït l'any 1998 quan es va fer l'Autovia del Baix Llobregat:\nEl Prat, tocat\nEntre les obres que es retardaran hi ha l'arribada del servei de Rodalies a la Terminal 1 de l'aeroport del Prat, que es retardarà un any. El passat mes de novembre del 2009 es va licitar aquesta obra que té un pressupost de 298,5 MEUR.\nEl tinent d'alcalde d'Urbanisme del Prat, Sergi Alegre (ICV) ha advertit que l'endarreriment de l'arribada de les rodalies a la terminal 1 anunciat pel ministre Blanco perjudica greument la capacitat de l'aeroport d'esdevenir un centre de connexions internacionals. 'Aquesta és una decisió que afecta al futur de l'aeroport del Prat', ha considerat Alegre, perquè l'arribada de les rodalies a la terminal 1 'és una inversió multiplicadora' de riquesa. 'Per això entenem que pel Prat i Catalunya no és una bona decisió', ha advertit.\nI també afecta l'estació intermodal al Prat que la Generalitat va licitar fa pocs mesos per 80 milions d'euros. L'alta velocitat no arribarà a l'aeroport mentre no hi hagi un acord entre el govern català i l'espanyol.\n'Catalunya serà independent abans que Flandes' 20.07.2010.\nLa restricció espanyola obliga a suspendre la construcció de cinc carreteres i endarrerir 23 projectes més 22.07.2010.\n23 de juliol de 2010, 21.06 h\nNo entenc perquè el comentari núm. 3 està marcat com inadequat. Qui estableix aquesta regla ???. Qualsevol dels comentaristes a qui no li caigui bé el comentari ???. Doncs aquell senyor que ha escrit té tota la raó d'aquest món. L'Eix Transversal és l'obra més potinera i barroera que s'hagi fet mai a Catalunya. Desgraciat del conductor que pugui patir una avaria o que hagi d'aturar-se per raons de salut. Hi ha perill de mort. És una via feta amb tota la mala llet del món. I si es va f... Llegir més\n23 de juliol de 2010, 14.40 h\n#3 Donç CiU va fer l'eix transversal amb uns presupostos de risa, que no arribaven als 6.000 milions d'€ i per asixó, pots recordar-ho.\nDel tripartit de la misèria que gràcies al pacte del Majestic, el millor pacte de legislatura que mai ha fet la Generalitat segons el M.H. Heribert Barrera dispossa de 36.000 milions de pressupost, l'ùnic que recordarem és que malgrat aixó, deixaràn un dèficit de més de 20.000 milions d'€ que altres haurem de pagar. No, d'obra pùblica d'envergadu... Llegir més\n23 de juliol de 2010, 10.51 h\nAvanç de que ho feu vosaltres ho faré jo, A MI EM CREURAN A LA PRIMERA A QUE SI!!!, si SI.... VOTEM INDEPENDENCIA ens farem més pobres que els del Congo, fins l´aigua ens faltarà, NO tindrem FAENA, i MORIREM desnutrits per no tenir, no tindrem ni un rosegó de pà. ja estàs AVISAT no votes INDEPENDENCIA son els DIMONIS i moriràs CREMAT!!!.\n23 de juliol de 2010, 09.29 h\nuna manera més de comdenar Catalunya al empobriment. O espavilem o acabarem en la ruïna total, que a fi de comptes és el que busca el govern central, ja sigui PP o psoe. Això si, seguim pagan i pagan.\n23 de juliol de 2010, 08.50 h\nJo recordo l'eix transversal, l'obra per excel.lència de CiU.\nVa ser inaugurada una vintena de vegades, cada cop que s'obria un tram.\nMal feta, amb tres carrils, deu anys després s'ha de desdoblar.\nAquesta és la manera de fer les coses "ben fetes" de CiU.\nEntre convergenys i sociates anem fins\n23 de juliol de 2010, 08.17 h\nÉs que avants d'air, el "president" que ERC ens ha impossat a tots els catalans malgrat que no el volguessim, va anar a Madrid a veure al seu amo i li va demanar que tingués algun gest verç Catalunya.\nBe, ja renim el primer gest.\nAra ja ho sabeu, gent d'ERC, si guanya Zapatero Catalunya perd.\nZapatero, el "jefe" de la Catalunya que no sap a on va.\nBe, ja s'acosta la tardor, i si tu ni hi vas, aquests s'hi queden, els vostres "sòcis estratègics"...i vosaltres, els d'ERC!!!.\nValora aquest comentari: 22 4\nregeneració catalana el 2011\n23 de juliol de 2010, 07.33 h\nEmpresaris catalans.independència o deslocalització !!! vosaltrès escolliu.


Wikiloc | Ruta (MONTSANT) Congost de Fraguerau - lo Bolet. 010217\nMarxa Nòrdica (Rutes Marxa Nòrdica a Espanya → Catalunya → Ulldemolins )\n114.495 2133 15386\nData de pujada 1 / de febrer / 2017\nBarranc del Racó de la Pastera (Ulldemolins, Tarragona) by RocJumper (Barranquisme)\nGarriga del Fèlix-El Bolet-Camí de Sant Bartomeu. 4-juny-2016 (Senderisme)\nVista 2029 vegades, descarregada 48 vegades\nFraguerau - El Bolet. 010217\nExcepcional excursió per anar a visitar lo Bolet fent una ruta circular per l'espectacular Congost de Fraguerau. Es una ruta que, en llocs, hi ha uns importants desnivells, no apta per pesones amb vertigen, no gaire transitada i el camí no està marcat per lo que, en bastans trams, es dificil seguir-lo sense desviar-se del sender, cal estar atent i retornar al sender correcte per no trobar-nos en llocs sense sortida. L'itinerari passa pels següents llocs: cova del Lladre, mas de l'Esclauet, cova del Boronat, barranc de St. Bartomeu, en aquest lloc cal agafar un sender a l'esquerra, el lloc no es gaire visible degut a la vegatació i cal anar amb molta cura de no desviarse del sender. Arribem a l'altura de l'ermita de St. Bartomeu on la vista des de a dalt es única, anant seguint el sender entre cingleres amb important desnivell, anem trobant algunes fites de pedra seca que ens indiquen el camí correcte a seguir, passem pel pas de les Barretes i, des de lluny, ja divisem lo Bolet a la part mes alta. Despres de visitar-lo i fer les corresponets fotografies agafem un sender que, anant pujant per la part més alta de la carena ens porta altra vegada al lloc de sortida.\nLa serra de Montsant és un dels espais més singulars de Catalunya. El seu peculiar relleu, l’abrupta orografia, la important biodiversitat, i l’escàs grau de desnaturalització configuren un paisatge únic i de gran valor que conté un nombre elevat d’espècies d’interès, i esdevé alhora una de les principals reserves de flora i fauna de les serres litorals mediterrànies.\nEl territori del Parc Natural és eminentment rocós, i s’estén en el sector occidental de la serralada Prelitoral catalana, dins de la comarca del Priorat. La singularitat de la serra resideix en l’originalitat del relleu, que s’aixeca com un bloc abrupte orientat en direcció est nord-est a oest sud-oest, dins del sector occidental de la Serralada Prelitoral\nCatalana. El modelat del paisatge es deu a l’erosió diferencial del vent i de l’aigua sobre els materials calcaris i d’altres de més tous intercalats, junt amb el fenomen de la carstificació. Els cims tornejats destaquen amb enclotats barrancs i prominents\ncingles. La naturalesa calcària del massís s’evidencia pels elements més característics\ndel seu relleu, com les balmes, els avencs, els tormos i les coves.\nAl vessant sud destaquen les imposants parets rocoses del Cingle Major, format per conglomerats calcaris de l’oligocè (de 38 a 24,6 milions d’anys).\nPer damunt d’aquest, la muntanya continua ascendint suaument fins a arribar a la Serra Major. Aquesta cresta presenta contorns arrodonits i sinuosos, que, juntament amb els comellars, li donen una aparença ondulada.\nCamí de St. Bartomeu\nCova del Boronat\nBarranc de St. Bartomeu\nErmita de St Bartomeu des de dalt.\nPas de les Barretes\nDamunt coves del Moliner\nDamunt la cova Llarga\nOscar Upegui 22/11/2017\nUna ruta muy bonita para recorrer y apreciar buenos paisajes, Felicidades Josep, sigue sumando kilómetros y kilómetros de buenos recorridos.


Trump diu que Obamacare ha mort”, però alguns conservadors encara s’oposen al projecte de llei de substitució - Política | Octubre 2021\nTrump diu que Obamacare ha mort”, però alguns conservadors encara s’oposen al projecte de llei de substitució\nEl president Donald Trump i el vicepresident Mike Pence es reuneixen amb membres del comitè d’estudi republicà.\nWASHINGTON - El president Trump i els republicans de la Cambra van anunciar triomfalment canvis al seu pla de substitució d'Obamacare divendres, dient que obriran el camí per aprovar el projecte de llei que ha guanyat les crítiques de molts membres conservadors, així com de demòcrates. Però alguns republicans encara retrocedeixen.\nEls canvis compleixen algunes peticions dels republicans més conservadors, però serien opcionals per als estats, per no alienar els membres moderats.\nTrump va dir divendres que els líders del Comitè d'Estudis Republicans, que conté uns 170 republicans de la Cambra, ara avalen la llei nord-americana d'assistència sanitària.\nTots aquests no, aquests no potencials, ara són sí ”, va dir Trump. 'Obamacare ha mort'.\nPerò no està clar si l’AHCA té ara els vots suficients per aprovar la Cambra. El fuet de la majoria de la casa, Steve Scalise, que va ser present a la reunió amb Trump, va dir que els avenços del divendres reforcen definitivament el nostre nombre, però no diria si té majoria.\nen cas de pagar l'antivirus\nEls membres de l'extrema dreta Freedom Caucus van sorgir divendres d'una reunió de la conferència republicana clarament frustrats i van prometre que encara hi ha prou oposició per fer caure l'AHCA.\nLes dues esmenes al projecte de llei d’assistència sanitària del GOP, que ara han estat acordades per la direcció de la Cambra, la Casa Blanca i la RSC són:\nDonar als estats l’opció d’acceptar el finançament de subvencions en bloc per a Medicaid (essencialment un pagament global) en lloc de la fórmula de finançament per càpita de la factura original. Actualment, Medicaid és un programa de drets oberts a qualsevol persona que compleixi els criteris. La concessió en bloc permetria als estats establir noves restriccions a qui pot obtenir Medicaid.\nEls 'requisits de treball obligatoris opcionals' que semblen contradictoris per a Medicaid. Això donaria als estats la llibertat, però no l’obligació, de promulgar noves normes que exigissin que totes les persones amb capacitat per a l’ocupació poguessin rebre Medicaid. El projecte de llei inclourà incentius perquè els estats adoptin aquests requisits, però encara no està clar quins són aquests incentius.\nEl representant del president de Freedom Caucus, Mark Meadows, va rebutjar les esmenes com a simples retocs i va dir que no mouen la pilota més d'un parell de metres en un terreny de joc molt llarg.\nDiversos membres del Freedom Caucus van dir divendres que es mantenien contraris al projecte de llei modificat.\nEstan comprant gent una per una amb aquests petits canvis ”, va dir el representant Raul Labrador.\n'I si la gent només vol fer petits canvis a la factura, es podrà comprar. Però estem parlant de canvis significatius ', va dir, referint-se als membres conservadors i al Freedom Caucus.\nLabrador va dir que creu que encara no hi ha prou vots a la cambra perquè passi l'AHCA.\nAltres canvis encara estan en procés. Un que s’acabaria seria reforçar els crèdits fiscals reemborsables per avançat de l’AHCA per donar més diners a persones grans amb pocs ingressos. Els crèdits es proporcionen a tots els nord-americans, segons l'edat, per ajudar-los a comprar una assegurança. Algú de vint anys rebria 2.000 dòlars a l’any mentre que una persona de més de 60 anys rebria 4.000 dòlars.\nPerò l'Oficina de Pressupostos del Congrés va projectar que aquests crèdits ajudarien poc a compensar els increments massius de les primes per a persones majors d'ingressos baixos segons el nou projecte de llei. Una solució que podria ajudar molt a calmar els moderats, que semblen haver guanyat algunes batalles clau en fer canvis al projecte de llei als conservadors de la línia dura.\nEls conservadors havien denunciat els crèdits fiscals en general com un nou programa de benestar social. També han insistit perquè la proposta de congelació del projecte de llei sobre l'expansió Medicaid d'Obamacare s'acceleri del 2020 al 2019 o al 2018. A causa de la forta objecció dels moderats, ara sembla que no està disponible.\nEl Freedom Caucus té previst presentar dilluns el seu propi paquet d’esmenes. Dimecres, l'AHCA passa davant el Comitè de Normes de la Cambra, l'última parada abans que el projecte de llei arribi al pis de la Cambra.\nL'esperança - descrita com un objectiu bastant dur pel representant Bradley Byrne - és que l'AHCA acudeixi dijous a la votació final de la Cambra.\nEl pla republicà d’atenció mèdica significaria 14 milions de persones sense assegurança més el 2018, diu CBO\nPaul Ryan promet la victòria de l'assistència sanitària a mesura que augmenten les crítiques al projecte de llei GOP\nEls republicans presenten finalment el seu pla de substitució d’Obamacare\nRecompensa d'un milió de dòlars\ncom rastrejador de gossos


Varietats de raïm: Xarel·lo 70%, Macabeu 20% i Parellada 10%\nCriança: de 38 a 50 mesos\nElaboració del Cava Oriol Rossell Brut Nature Gran Reserva de la Propietat\nEl Reserva de la Propietat és un cava elaborat amb una acurada selecció de les tres varietats de raïm tradicionals al Penedès: el Xarel·lo, provinent del clos les Cerveres (40 anys), el Macabeu, escollit de la vinya les Alzines (50 anys); i una excel·lent Parellada duna finca del Pla de Manlleu.\nDurant la verema, fem una primera tria del millor raïm a la mateixa vinya i, després, l acabem d escollir al seu pas per la taula de selecció. Només utilitzem el most flor i la primera premsada per elaborar vins procedents de cada varietal, abans de fer el cupatge. Hi afegim, alhora, un 5% de xarel·lo fermentat en barrica de roure francès. S obté, així, un vi base dalta qualitat, el qual, mitjançant una criança llarga en ampolla, permet d aconseguir un gran cava en la seva màxima expressió.\nNotes de Tast Oriol Rossell Brut Nature Gran Reserva de la Propietat\nA la vista: Color groc pàl·lid, amb reflexes daurats, cristal·lí, amb rosari de bombolles fines i constants.\nEn nas: Intensitat aromàtica alta. Ressalten, inicialment, les aromes a fruita blanca i pinya que es combinen amb notes fresques balsàmiques. Finalment, sobresurten notes de pastisseria que li atorguen una intensa complexitat aromàtica.\nEn boca: L entrada en boca és suau, amb el carbònic ben integrat, ampli i fresc. S hi retroben les aromes de fruita tropical, amb referències balsàmiques i notes puntuals de fruits secs. Es tracta d un cava rodó amb volum i de final llarg, cremós i persistent.


Positano Apartment Sleeps 6 Air Con WiFi, Positano – Preus actualitzats 2019\nOfertes a Positano Apartment Sleeps 6 Air Con WiFi (Apartament) (Itàlia)\nApartament Positano Apartment Sleeps 6 Air Con WiFi\n84017 Positano, Itàlia – Mostra el mapa\nPositano Apartment Sleeps 6 Air Con WiFi treballa amb Booking.com des del 7 de nov. de 2018.\nQuan vols allotjar-te a Positano Apartment Sleeps 6 Air Con WiFi?\nS'han reservat 2 allotjaments com Positano Apartment Sleeps 6 Air Con WiFi a Positano en les últimes 12 hores al nostre web\nInstal·lacions de Positano Apartment Sleeps 6 Air Con WiFi\nLlegeix-ho Positano Apartment Sleeps 6 Air Con WiFi accepta peticions especials, que pots escriure al pas següent.\nEl Positano Apartment Sleeps 6 Air Con WiFi accepta aquestes targetes i es reserva el dret de fer una retenció temporal a la teva targeta abans de l'arribada.\nCal que informeu Positano Apartment Sleeps 6 Air Con WiFi de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nNecessitem com a mínim 5 comentaris per calcular la puntuació. Si reserves i deixes un comentari, ajudaràs el Positano Apartment Sleeps 6 Air Con WiFi a aconseguir-ho.\nAra hi ha 50 persones buscant allotjament a Positano


Les TIC a l'Educació Primària: junio 2012\nPublicado por Sandri en 6:38 No hay comentarios:\nPublicado por Sandri en 6:37 No hay comentarios:\nLa societat en la que vivim és ràpida i canviant. Penso que aquest fet provoca que tinguem que estar contínuament adaptant-nos a les noves tecnologies.\nNormalment tothom tenim accés a tot tipus d'informació i aquesta pot ser fiable o no, de la mateixa manera que pot ser vàlida un dia sí i un altre no. Amb això em refereixo a que hem d'intentar incorporar les TIC a l'escola de manera que els alumnes s'eduquin al llarg de la seva carrera acadèmica amb aquestes.\nÉs important que els alumnes s'adaptin a les noves tecnologies per tal que el seu futur no hi hagi cap dificultat amb aquestes. Han de resultar alumnes àgils que sàpiguen moure's lliurement per la xarxa i que sàpiguen discriminar la informació vàlida de la que no ho és.\nAmb tot això, els alumnes hauràn d'anar ampliant els seus coneixements a mesura que el seu aprenentatge avança atès que tot té data de caducitat i s'han d'adaptar a la societat canviant en la que vivim.\nAixí, com a conclusió m'agradaria donar molta importància a la feina que fem els docents vers les TIC. Hem de procurar formar alumnes que puguin enfrontar-se a la societat amb una mirada crítica i entenedora de tota aquella informació que reben.\nPublicado por Sandri en 3:25 No hay comentarios:\nEtiquetas: Impacte social de les TIC a l'escola, Utilització Didàctica de les TIC\nPublicado por Sandri en 2:18 No hay comentarios:\nPublicado por Sandri en 1:28 No hay comentarios:\nPublicado por Sandri en 1:16 No hay comentarios:\nEl Sharisme consisteix en col·laborar i i fomentar la creativitat. La principal característica consisteix en provocar un canvi d'actitud en les persones per tal que les noves idees es puguin compartir i acumular dins de l'abast de tothom.\nA continuació deixo un vídeo on s'exposa més informació sobre aquesta nova idea:\nPublicado por Sandri en 12:51 No hay comentarios:\nEtiquetas: Sharisme, Utilització Didàctica de les TIC\nLa Paula Antonell, la Sara Garcia i la Nuria Maldonado ens van presentar el seu projecte sobre els blocs en una sessió d’UDTIC.\nDe la mateixa manera que nosaltres, van fer servir un prezi per fer la presentació a través del qual ens han presentat el tema dels blocs, explicant-nos que és un bloc i els diferents tipus de blocs que hi ha:\nA continuació ens han fet realitzar unes activitats fetes pel Jclic en relació amb la nostra experiència a les pràctiques.\nEn la meva opinió, crec que els blocs són una eina molt útil per compartir informació i encara que actualment hi hagi bastants a la xarxa, no és un recurs que estigui prou estès. És poc conegut i hi ha moltes persones que encara no saben el que són, per aquest motiu trobo interessant fomentar l'utilització d'aquests. Així, com a futura mestra, penso que quan faci la meva feina amb els meus alumnes seria molt interessant recollir en un bloc d'aula tot allò que anem treballant.\nPublicado por Sandri en 12:21 No hay comentarios:\nEtiquetas: Blocs, Utilització Didàctica de les TIC\nPublicado por Sandri en 12:01 No hay comentarios:\nPublicado por Sandri en 11:02 No hay comentarios:\nLa Sandra Castelnuovo, el Xavi Costa i l'Isaac Serrano ens van esposar el tema del desenvolupament de les Competències cognitives.\nL’exposició en sí, ha estat semblant a la que vam realitzar el meu grup i jo per fer la nostra presentació, amb un prezi. A més a més, ens han presentat una serie de recursos per reforçar la velocitat mental, la memòria, l’atenció, etc. Aquests recursos ens els han presentat a través de la web Lumosity, reclaim your brain.\nTal i com el seu nom indica, les activitats d’aquesta web es basen en el programa Luminosity. Aquest programa està dissenyat per entrenar el cervell i reforçar les seves capacitats.\nPenso que és important conèixer els diferents recursos que potencien les capacitats cognitives dels nostres alumnes. D’aquesta manera fomentarem el desenvolupament cognitu dels nostres infants a la vegada que ells mateixos podran practicar aquesta vessant.\nPublicado por Sandri en 9:53 No hay comentarios:\nEtiquetas: Competències cognitives, Utilització Didàctica de les TIC\nL'Anna Díaz, el Gerard Garcia i el Roc Molina ens van fer una presentació sobre els Projectes telemàtics cooperatius.\nAquests, consisteixen en desenvolupar a partir d’un centre d’interès activitats a través d’Internet per tal de treballar les capacitats i els continguts d’aquest tema. Els projectes telemàtics cooperatius es caracteritzen principalment per el compromís de col·laboració entre aquells que hi participen. El projecte telemàtic més conegut a Catalunya és la Xarxa Telemàtica d'Escoles de Catalunya (XTEC) desenvolupada pel Departament d'Ensenyament de la Generalitat de Catalunya. Un personatge divertit i eixerit, en Rovelló, ens mostra diferents activitats a realitzar a mesura que s'avança de forma engresquedora.\nDurant l’expossició d’aquest tema ens van passar un vídeo de l'Anna Pérez sobre les TAC a l'aula on s’exposa més informació sobre els projectes telemàtics cooperatius. Actualment, a més a més, s’està realitzant un projecte anomenat Projecte Comarques, que consisteix en aprendre a través de diferents activitats que ens ofereix en Rovelló, personatge divertit que ens presenta les activitats aconseguint aquest punt motivant i engrescador.\nSeguidament, van dividir la classe en diferents grups per representar com funcionaria un projecte telemàtic cooperatiu. Cada grup es va dedicar a omplir una part d’una petita història d’en Pere, el grill, un personatge molt graciós. Així, vam poder viure en primera persona com funcionaven aquests tipus de projectes.\nSota el meu punt de vista, penso que aquests tipus de treballs són molt interessant ja que facilita l’intercanvi d’opinions i experiències dins de l’àmbit educatiu. A més a més, el fet que aquest grup ens hagi facilitat la manera d’entendre en primera persona com funciona aquest tipus de projecte ens ha fet implicar-nos molt més en la seva presentació. Així, considero que el tema que han escollit ha estat força encertat a la vegada que l’han presentat de forma molt engrescadora.\nPublicado por Sandri en 2:47 No hay comentarios:\nEtiquetas: Projectes telemàtics cooperatius, Utilització Didàctica de les TIC\nPublicado por Sandri en 2:29 No hay comentarios:\nPublicado por Sandri en 10:44 No hay comentarios:\nUna webquest és una unitat didàctica que a través d’Internet planteja als alumnes nous reptes per anar avançant en els seus aprenentatges. Les webquests destaquen pel fet que són activitats dinàmiques i divertides pels infants i parteixen d’una història que demana la participació d’un grup d’alumnes.\nDesprés d’haver viscut l’estada intensiva de Pràctiques a l’escola Doctor Trueta de Viladecans, he pogut conviure amb el tractament de les TIC a les aules de Primària. En aquesta escola les TIC són molt present en el procés educatiu dels alumnes i a sisè encara més ja que tenen més habilitats informàtiques.\nDes de l’assignatura de Coneixement del Medi els alumnes de la meva classe van realitzar una webquest sobre les fonts d’energia en grups per tal de posar en pràctica tot allò que havien après al llarg del temàri.\nLa webquest ofereix un seguit de recursos que permeten a l’alumne poder-se moure per la xarxa amb unes webs fiables i recomanades per l’autor de la webquest. Les WQ es basen en el descobriment guiat dels alumnes.\nAixí, estan completament lligades al constructivisme ja que a mesura que s’avança en la unitat didàctica l’alumne ha d’anar discriminant i prioritzant informació important per al seu aprenentatge.\nDins de la WQ hi ha un apartat dedicat als mestres on es troben els objectius, les competències,criteris d'avaluació, etc, que faciliten la tasca docent dels mestres i ajuden a orientar-los.\nTotes les webquest tenen la mateixa estructura i es poden trobar a internet classificades segons l'edat i el temàri. L'estructura que segueixen és la següent:\n• Introducció: Es presenta la història o problema que cal resoldre.\n• Tasca: Descripció del que l'alumne haurà de fer i com ho haurà de fer.\n• Procés: Estratègies pels alumnes per fer la tasca.\n• Recursos: Llocs d'Internet que els alumnes utilitzaran per realitzar la tasca.\n• Avaluació: Com avaluar el treball realitzat.\n• Conclusió: Reflexió del procés i dels resultats.\nPublicado por Sandri en 9:31 No hay comentarios:\nEtiquetas: Utilització Didàctica de les TIC, webquests\nPublicado por Sandri en 7:18 No hay comentarios:


Eticpèdia: El President Mas crida a votar per canviar "el futur de la nació catalana" #27s2015 #11s2015 #NouEstat\nEl President Mas crida a votar per canviar "el futur de la nació catalana" #27s2015 #11s2015 #NouEstat\nEl president del Govern, Artur Mas, ha fet aquest dijous una crida a la participació el proper 27-S aprofitant el missatge institucional de la Diada: "En les vostres mans hi ha la força i l'eina que marcarà el futur polític d'aquesta Nació: el vot". El president ha subratllat que, "sigui quin sigui", el resultat haurà de ser acceptat per "tots".\nEn el seu tradicional missatge institucional en motiu de l'Onze de Setembre, Mas ha recordat com, per unanimitat, el Parlament va aprovar la llei de la Diada Nacional, que reconeixia Catalunya com a nació i que assenyalava l'Onze de Setembre del 1714 com una data de "reivindicació i resistència activa enfront de l'opressió i, per sobre de tot, l'esperança d'un total recobrament nacional". "Fa 35 anys, totes les tendències polítiques del nostre Parlament, amb el record encara viu de la foscor de molts anys de dictadura, no tingueren problemes a reconèixer el que avui els seus successors estan negant", ha observat.\nSegons ell, la Diada del 2015 és "especial" per la proximitat del 27-S, quan els catalans, a través del vot, definiran "el mandat democràtic que marqui el futur de la Nació". "Sigui quina sigui" la decisió a les urnes en una elecció que ell i la seva candidatura consideren plebiscitària, el president ha demanat que tothom assumeixi el resultat per mantenir la "concòrdia". "Les eleccions es poden perdre o es poden guanyar, però el futur l'hem de guanyar els 7,5 milions d'homes i dones de Catalunya", ha assenyalat.\n"I a partir de l'endemà, la concòrdia i la voluntat inequívoca de ser un sol poble han de seguir sent el nord que guiï el nostre futur col·lectiu", ha afegit.\nMas ha lamentat que hi hagi partits que neguin de manera "interessada i barroera" la condició de nació de Catalunya, quan la van acceptar el 1980 en la primera llei aprovada pel Parlament, la de la Diada. "Em sembla greu que avui en dia, apel·lant a la Constitució i a l'esperit del 78, es menystingui, es tergiversi i fins i tot s'ofengui la voluntat de molts catalans de votar per decidir el futur polític del país; i es negui de manera tan interessada com barroera, la nostra condició de Nació", ha dit.\nPer acabar, ha desitjat una feliç Diada a tots els catalans i ha desitjat que Catalunya torni a mostrar al món la seva millor cara: "convivencial i oberta, culta i cívica, compromesa amb la justícia, amant de la llibertat, i sensible i solidària amb el patiment i les esperances de tantes persones que es veuen forçades a creuar en aquest moment el pont de la mar blava mediterrània, fugint de la guerra i de la barbàrie, a la recerca d'un món més digne i millor".\nPublicat per redacció a 0:54


El Berguedà treu a concurs públic els estudis per fer una planta de tractament de residus | NacióBerguedà\nper Pilar Màrquez Ambròs , 10 de març de 2020 a les 17:34 |\nCentre de Tractament de Residus municipals d’Osona i el Ripollès. | CC Berguedà\nEl Consell Comarcal del Berguedà ha tret a licitació la redacció dels estudis previs i necessaris per construir un centre de tractament de residus de la fracció de rebuig i l'orgànica. El pressupost de la licitació és de 85.828,02 euros (IVA inclòs) i la durada del contracte és de 6 mesos. El 25 de març finalitza el període per a la presentació d’ofertes.\nEl centre de tractament és un pas més de la implantació del sistema de recollida de residus porta a porta. Aquesta instal·lació ha de permetre una major eficiència econòmica i evitar haver de traslladar el tractament a comarques veïnes de la matèria orgànica. Un cop que es faci, el centre permetrà millorar ambientalment i disminuir el transport i les emissions. La instal·lació tractarà la fracció resta i orgànica amb un disseny flexible, "que permetrà adaptar les capacitats de tractament a les perspectives de creixement de la recollida selectiva", segons va avançar el conseller comarcal de Medi Ambient Vicenç Linares la passada tardor.\nLinares va informar, en el ple del Consell del 7 de novembre, que seria enguany que es disposaria ja del projecte per a la construcció d'una planta de tractament mecànic biològic de la fracció resta i de l'orgànica, gràcies a una ajuda de 100.000 euros de l'Agència de Residus de Catalunya (ARC).\nRull va anunciar el projecte l'any 2017\nL'equipament, que va anunciar el conseller Josep Rull a la comarca l'agost de 2017, tindrà una capacitat de 20.000 tones i permetrà triar materials valoritzables, com metalls i plàstics, així com tractar la matèria orgànica present a la fracció resta abans de traslladar-la al dipòsit controlat de Font Ollera. La planta pot contribuir a allargar la vida útil de la instal·lació i alhora donar compliment a les normatives europees destinades a evitar que cap residu entri als dipòsits controlats sense un tractament previ. El cost pot enfilar-se a prop dels 4 o 5 milions d'euros.\nTerritori i medi ambient, Centre de Tractament Municipal de Residus, residus, subvenció, Agència Catalana de residus, Berguedà, medi ambient, porta a porta\nPer Alegria el 11 de març de 2020 a les 15:08\nEs una molt bona notícia i encara ho fora més que cada vegada generessim menys residus.